***Azərbaycan Respublikası Kənd Təsərrüfatı Nazirliyinin 2014-cü il “\_\_\_\_\_\_\_\_\_”tarixli “\_\_\_” nömrəli əmri ilə təsdiq edilmişdir***

[**Baytarlıq preparatlarının dövlət qeydiyyatına alınması, dövlət reyestrinin aparılması və qeydiyyat şəhadətnaməsinin verilməsi üçün müraciətlərin qəbulu**](http://10.10.10.123:56559/Baytarliq2/BaytarliqForum) **üzrə**

**İnzİbatİ reqlament**

**1. Ümumi müddəalar**

**1.1.Elektron xidmətin adı:**[Baytarlıq preparatlarının dövlət qeydiyyatına alınması, dövlət reyestrinin aparılması və qeydiyyat şəhadətnaməsinin verilməsi üçün müraciətlərin qəbulu](http://10.10.10.123:56559/Baytarliq2/BaytarliqForum).

**1.2. Elektron xidmətin məzmunu:** Baytarlıq preparatlarının respublika ərazisində dövlət qeydiyyatına alınması vərespublika ərazisində istifadəsinə razılıq verilməsi.

**1.3. Xidmətin göstərilməsinin hüquqi əsası:**

**- “Baytarlıq haqqında” Azərbaycan Respublikası Qanununun 31.0.3; 31.0.4; 33.9-cu maddələri**

 - Azərbaycan Respublikası Nazirlər Kabinetinin 16 aprel 2007-cu il tarixli 66 nömrəli qərarı ilə təsdiq edilmiş “Azərbaycan Respublikasında baytarlıq preparatlarının aprobasiyası, ekspertizası, sınaqdan keçirilməsi, dövlət qeydiyyatına alınması və dövlət reyestrinin aparılması, istehsalı, idxalı, saxlanması, daşınması, satışı və istifadəsi, habelə yeni baytarlıq preparatlarının, avadanlıqlarının və yem əlavələrinin istehsalına və tətbiqinə dair normativ texniki sənədlərin təsdiq edilməsi, onların keyfiyyətinə nəzarət edilməsi və aprobasiyasına dair rəy verilməsi qaydaları”nın 5-ci, 8-ci və 9-cu maddələri.

**1.4. Elektron xidməti göstərən dövlət qurumunun adı:** Azərbaycan Respublikasının Kənd Təsərrüfatı Nazirliyi yanında Dövlət Baytarlıq Nəzarəti Xidməti.

**1.5. Elektron xidmətin digər icraçıları:** Baytarlıq Elmi Tədqiqat İnstitutu

**1.6. Elektron xidmətin avtomatlaşdırılma səviyyəsi:** Tam.

**1.7. Xidmətin icra müddəti:** 45 iş günü.

**1.8. Elektron xidmətin göstərilməsinin nəticəsi:** Fiziki və hüquqi şəxslərə bu inzibati reqlamentin 1.1-ci bəndində göstərilən fəaliyyət növünü həyata keçirmək üçün qeydiyyat şəhadətnaməsinin verilməsi.

**2. Elektron xidmətin göstərilməsinin həyata keçirilməsi**

**2.1. Elektron xidmətin növü:** İnteraktiv.

**2.2. Xidmət üzrə ödəniş:** Ödənişli

**2.3. Elektron xidmətin istifadəçiləri:** Azərbaycan Respublikasında vergi uçotuna alınan fiziki və hüquqi şəxslər.

**2.4. Elektron xidmətin təqdim olunma yeri:**

 [www.agro.gov.az](http://www.agro.gov.az) , [www.e-gov.az](http://www.e-gov.az), www.e-xidmetler.agro.gov.az,sector-umu@vet.gov.az, www vet.gov.az

**2.5. Elektron xidmət barədə məlumatlandırma:**

[www.agro.gov.az](http://www.agro.gov.az), [www.e-gov.az](http://www.e-gov.az), [www.e-xidmetler.agro.gov.az](http://www.e-xidmetler.agro.gov.az), sector-umu@vet.gov.az , www vet.gov.az

 e-mail: web@agro.gov.az

 Telefon: (012) 493-41-49, (012) 562-18-76

**2.6.Elektron xidmətin göstərilməsi üçün tələb olunan sənədlər və onların təqdim olunma forması. Əlavə olunan sənədlər, fiziki və hüquqi səxslər üçün:**

* Müraciət ərizəsi Qaydanın 1 nömrəli əlavəsi(elektron və ya yazılı)
* Müraciətə qeydə alınacaq preparata aid sənədlər kompleksi əlavə edilməlidir (2, 3, 4, 5, və 6 nömrəli əlavələr)

**3.Elektron xidmətin göstərilməsi üçün inzibati prosedurlar**

**3.1. İnteraktiv xidmətlər üçün sorğu:**

**3.1.1. Sorğunun formalaşdırılması:** İstifadəçi inzibati reqlamentin 2.4-cü bəndində göstərilən internet ünvanlara daxil olaraq “Azərbaycan Respublikasında baytarlıq preparatlarının aprobasiyası, ekspertizası, sınaqdan keçirilməsi, dövlət qeydiyyatına alınması və dövlət reyestrinin aparılması, istehsalı, idxalı, saxlanması, daşınması, satışı və istifadəsi, habelə yeni baytarlıq preparatlarının, avadanlıqlarının və yem əlavələrinin istehsalına və tətbiqinə dair normativ texniki sənədlərin təsdiq edilməsi, onların keyfiyyətinə nəzarət edilməsi və aprobasiyasına dair rəy verilməsi qaydaları” xidmətini seçir,həmin fəaliyyət növü üzrə açılan ərizə formasını yükləyərək doldurur və bu inzibati reqlamentin 2.6-cı bəndində göstərilən sənədlərin skan olunmuş surətlərini əlavə edərək göndərir.

**3.1.2. Sorğunun qəbulu:** Sorğu inzibati reqlamentin 2.4-cü bəndində göstərilən internet ünvanlara daxil olduğu tarixdə qeydə alınır və bu barədə dərhal istifadəçinin elektron poçt ünvanına bildiriş göndərilir. Sorğunun sonrakı icrası ilə bağlı istifadəçiyə bildiriş göndərilir.

**3.2. Elektron xidmətin göstərilməsi və ya imtina edilməsi:**

**3.2.1. Sorğunun yerinə yetirilməsindən imtina halları:** Qeydiyyat Səhadətnaməsinin verilməsi üçün təqdim olunan sənədlərdə çatışmazlıqlar aşkar edildikdə sorğunun yerinə yetirilməsindən imtina edilir və imtinanın səbəbləri göstərilməklə 5 (beş) iş günü müddətində istifadəçinin elektron poçt ünvanına bildiriş göndərilir.

**3.2.2. Sorğunun qəbulu:** İstifadəçi tərəfindən çatışmazlıqlar aradan qaldırıldıqdan və sənədlər təkrar təqdim edildikdən sonra,Qeydiyyat Səhadətnaməsinin verilməsi məsələsinə yenidən baxılır və nəticəsi haqqında istifadəçiyə elektron poçtla məlumat verilir.

**3.3. Sorğunun icrası:**

**3.3.1. Ardıcıl hər bir inzibati əməliyyat, o cümlədən məsul şəxs haqqında məlumat:** Sorğu qəbul edildikdən sonra Azərbaycan Respublikası Prezidentinin 2003-cü il 27 sentyabr tarixli 935 nömrəli Fərmanı ilə təsdiq edilmiş “Dövlət hakimiyyəti orqanlarında, idarə, təşkilat və müəssisələrində kargüzarlığın aparılmasına dair Təlimat”a uyğun olaraq qeydiyyata alınır və məsul şöbəyə icra edilməsi üçün göndərilir.

**3.3.2.Hər bir inzibati əməliyyatın məzmunu, yerinə yetirilmə müddəti və/və ya maksimal yerinə yetirilmə müddəti:** Məsul şöbədə sorğuya və ona əlavə edilən sənədlərə baxılır və təqdim edilmiş sənədlərdə çatışmazlıqlar aşkar edildikdə, bu barədə ərizəçinin elektron poçt ünvanına 5 (beş) iş günündən gec olmayaraq bildiriş göndərilir. Onlar aradan qaldırıldıqdan və sənədlər təkrar təqdim edildikdən sonra onlara 45 (qırx beş) iş günü müddətində baxılır və müvafiq qərar qəbul edilir.

**3.3.3. İnzibati əməliyyatda iştirak edən digər dövlət orqanı haqqında məlumat: Baytarlıq Elmi Tədqiqat İnstitutu** preparatın aprobasiyasını, ekspertizasını, sınaqdan keçirilməsini aparmaqla **Kənd Təsərrüfatı Nazirliyi yanında Dövlət Baytarlıq Nəzarəti Xidmətinə q**eydiyyat şəhadətnaməsinin verilməsi üçün rəy verir.

**3.3.4. Hər bir inzibati prosedurun nəticəsi və onun verilməsi qaydası:** Çatışmazlıqlar və ya imtina üçün əsas olmadıqda, 30 iş günündən gec olmayaraq qeydiyyat şəhadətnaməsinin verilməsi haqqında qərar qəbul edilir və istifadəçiyə elektron və ya yazılı formada təqdim olunur.

**3.4. Elektron xidmətin yerinə yetirilməsinə nəzarət:**Xidmətin yerinə yetirilməsinə nəzarəti Azərbaycan Respublikası Kənd Təsərrüfatı Nazirliyinin Aparatı ilə birgə Kənd Təsərrüfatı Nazirliyi yanında Dövlət Baytarlıq Nəzarəti Xidməti həyata keçirir.

**3.4.1. Nəzarət forması:** kargüzarlıq.

**3.4.2. Nəzarət qaydası:** Azərbaycan Respublikası Prezidentinin 2003-cü il 27 sentyabr tarixli 935 nömrəli Fərmanı ilə təsdiq edilmiş “Dövlət hakimiyyəti orqanlarında, idarə, təşkilat və müəssisələrində kargüzarlığın aparılmasına dair Təlimat”la müəyyən edilmiş qaydada.

**3.5. Elektron xidmətin göstərilməsi üzrə mübahisələr:**

**3.5.1. İstifadəçinin şikayət etmək hüququ haqqında məlumat:** İstifadəçi göstərilən elektron xidmətlə bağlı onu razı salmayan istənilən məsələ barədə inzibati qaydada Azərbaycan Respublikasının Kənd Təsərrüfatı Nazirliyinə və məhkəməyə şikayət edə bilər.

**3.5.2. Şikayətin əsaslandırılması və baxılması üçün lazım olan informasiya:** Şikayət kağız üzərində və ya elektron qaydada tərtib olunur. Kağız üzərində şikayət Azərbaycan Respublikası Kənd Təsərrüfatı Nazirliyinin poçt ünvanına, elektron şikayət isə inzibati reqlamentin 2.5-ci bəndində göstərilən e-poçt ünvanına göndərilir. Şikayət ərizəsi “İnzibati icraat haqqında” Azərbaycan Respublikası Qanununun 74-cü maddəsinə uyğun olmalıdır.

**3.5.3. Şikayətin baxılma müddəti:** Şikayətə “İnzibati icraat haqqında” Azərbaycan Respublikası Qanununun 78.1-ci maddəsində müəyyən olunmuş müddətdə baxılır.

**3.5.4.** Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə müəyyən edilmiş qaydada baxılır.